**Razdjel: 109 MINISTARSTVO PRAVOSUĐA I UPRAVE**

**Glava: 05 Ministarstvo pravosuđa i uprave**

**RKP: 51441**

Zagreb, 08. travnja 2024.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 31.12. 2023.**

SAŽETAK RAČUNA PRIHODA I RASHODA I RAČUNA FINANCIRANJA

Iz sažetka Računa prihoda i rashoda vidljivo je da su za izvještajno razdoblje 01. - 12. 2023. ostvareni ukupni prihodi u iznosu 1.466.818,82 €, što je ostvarenje na razini 82,72 % godišnjeg plana. Ukupni rashodi iznose 1.479.541,97 € što je na razini 81,21 % plana U odnosu na prethodno razdoblje prihodi su zabilježili rast od 28,89%, a rashodi od 32,67 %.

IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

Prihodi i rashodi u Računu prihoda i rashoda iskazuju se prema ekonomskoj klasifikaciji. Od ukupno ostvarenih prihoda, vrijednosno najznačajniji iznos ostvarenih prihoda odnosi se na Prihode iz nadležnog proračuna (skupina 671), koji ukupno iznose 1.309.778,43 € što je 91,40 % ostvarenja godišnjeg plana, odnosno povećanje od 38,89 % u odnosu na prethodno razdoblje. Prihodi skupine 632 Pomoći od međunarodnih organizacija te institucija i tijela EU iznose 154.511,75 € što je smanjenje od 9,84 % u odnosu na prethodno razdoblje.

Prihodi iskazani na skupini 63 Pomoći iz inozemstva (darovnice) i od subjekata unutar općeg proračuna u iznosu 154.511,75 € ostvareni su od sredstava uplaćenih kao naknade troškova za održane radionice.

Ukupni rashodi za izvještajno razdoblje izvršeni su u iznosu 1.479.541,97 €, što je povećanje od 32,67 % u odnosu na isto razdoblje prošle godine. Od navedenog iznosa 1.446.489,38 € se odnosi na rashode poslovanja, a 33.052,59 € na rashode za nabavu nefinancijske imovine.

Ukupni rashodi poslovanja veći su za 30,58 % u odnosu na isto razdoblje prošle godine, od čega se na Rashode za zaposlene (skupina 31) odnosi 462.809,43 €, što je 15,58 % više u odnosu na isto razdoblje prethodne godine, a to je posljedica povećanja osnovice za izračun plaće službenicima i namještenicima za 2% s plaćom za travanj 2023., povećanja koeficijenata složenosti poslova manjih od 0,92 za pojedina radna mjesta iz Uredbe o nazivima radnih mjesta i koeficijentima složenosti poslova u državnoj službi (u primjeni od ožujka 2023.), zbog novih imenovanja pravosudnih dužnosnika i novog zapošljavanja službenika i namještenika, zbog isplate doprinosa na ime staža osiguranja s povećanim trajanjem na županijskim i općinskim državnim odvjetništvima, zbog povećanja koeficijenata složenosti poslova i osnovice za izračun plaće pravosudnim dužnosnicima (u primjeni od 01. srpnja 2023.) te u konačnici zbog primjene više Odluka o isplati dodatka na plaću državnim službenicima i namještenicima, kao i povećanja sredstva za ostale rashode za zaposlene (isplata regresa, božićne nagrade i dara povodom dana Sv. Nikole).

IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Od ukupno ostvarenih prihoda u izvještajnom razdoblju (1.466.818,82 €), najveći dio je ostvaren iz izvora 1 Opći prihodi i primici koji iznose 1.309.778,43 €, što je povećanje od 38,89 % u odnosu na prethodno razdoblje.

Ostali značajni iznosi odnese se na izvor 5 Pomoći – 154.511,75 €.

Ukupno izvršenje rashoda u izvještajnom razdoblju iznosi 1.479.541,97 €, od čega se najveći dio odnosi na rashode financirane iz Općih prihoda i primitaka (izvor 11) i Sredstva učešća za pomoći (izvor 12) koji ukupno iznose 1.309.778,43 €. Ostali značajni iznosi odnose se na izvor 561 Europski socijalni fond (ESF) – 154.511,75 €.

IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni rashodi iskazani su kroz funkcijsku klasifikaciju: 03 Javni red i sigurnost, 0330 - Sudovi u ukupnom iznosu 1.479.541,97, veći su za 32,67 % u odnosu na prethodno razdoblje.